钦定古今图书集成/明伦汇编/氏族典/第348卷 > 周江
## 钦定古今图书集成/明伦汇编/氏族典/第348卷 > 周江

按《霑化县志》：江居县之久山镇，善骑射，有胆智。流贼
至，镇民奔散，江曰：“一摇足，室家不可保也，盍共御之。”
乃令镇民毋哗，毋闭户，以示暇，整而持饼饵彘醪，独
身前迎之，谓贼首曰：“将军幸辱临此地，敢犒从者。”贼
首骇愕，纵使归。江于贼中盘马，绝而复驰，贼益大骇
惧，因敛刃去，镇以获免。后官司以通贼，搒笞之，阖镇
人白其事，始释